《读孟君复赠岳仲远诗勉赋呈二公子》
元代·方回

维岳兵穆王，复讎议不合。
老桧卖中原，神龙困蚁{左口右替}。
维孟忠襄公，缓兵策弗纳。
清之三京师，万众死者{三十集中}。
憸党梗国论，孰与噬而嗑。
世事可流涕，循至虞不腊。
秦郑两奸驵，百年棺已阖。
骨朽遗臭在，厥后极茸阘。
岳氏家几传，阳羡溪山市。
故书三万卷，金石烂模搨。
孟氏神童孙，卜宅占苕霅。
诗声鸾凤鸣，众作扫蛙蛤。
猗欤先王公，百战动摧拉。
身在国庶几，心与天响答。
造物报勋裔，纵未黄其合。
各各神仙姿，不受尘土杂。
臭味崇芝兰，情谊笃鹣鲽。
着我珠玉间，鬓蓬愧衰飒。
冷话暗灯火，清宴倒壶榼。
时凭城边楼，同望湖外塔。
二豪马蹄花，春堤厌蹴踏。
而我枯如僧，山肩一破衲。
未甘脱儒冠，萧寺求挂搭。
终不望汉廷，安车聘申盖。
顾独喜结交，勿疑朋簪盍。
同道脗漆胶，开诚去栀蜡。
将相棨戟门，六辔驾群軜。
七十返初服，无复韍{左韦右末}{左韦右合}。
岂其珠履中，不许青鞋靸。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。